  Руслан Нуриахметов Майя Бывальцева 9-тӥ куартолэзе, Вормон нуналэ, Ижкарын «Атайёслэн но пиослэн хорзы» ужрад нош ик ортчоз. 26-тӥ оштолэзе хорлэн нырысетӥ репетицияз 600-лэсь трос адями люкаськиз. Со сярысь кар администрацилэн пресс-службаез ивортӥз. « Нырысетӥ репетицие сомында адями лыктӥз! Альпалан эшшо кыкез, ми карысь вань воргоронъёсты пӧламы ӧтиськом. Милям кичӧлтонмы быдэс кунэ вӧлмиз. Адямиос ӵектосэ пырисько, асьсэлэсь х оръёссэс кылдыто. Со зэмос калык проект. Оскисько, со Быронтэм полк сямен ик ӟеч сямлы пӧрмоз » Дмитрий Чистяков, Ижкар администрацилэн тӧроезлэн воштӥсез, Удмуртиысь атайёслэн кенешсылэн тӧроез Вормон нуналэ «Пыраклы Россиен» синпелет вӧзын хор куинь кырӟанъёсты быдэстоз: «Хотят ли русские войны», «Священная война», «Три танкиста». Хорен Удмуртиысь филармонилэн кивалтӥсез Алексей Фомин валтоз. Вуоноез репетицизы 28-тӥ оштолэзе ортчоз. Итӥськыны мылкыд карисьёс чӧлсконпусъя регистрациез ортчыны кулэ. Тодэ вайытом, 2021-тӥ арын Шор площадьын 900 адямилэсь хор ож кырӟанъёсты быдэстӥз. Туэ эшшо тросгес адямиез люканы малпало. Нялтас вераса, Россиысь Кун Думалэн тӧроезлэн воштӥсез, «Огъя Россия» партилэн Валтӥсь кенешезлэн секретарезлэн воштӥсез Анна Кузнецова Удмуртиысь «Хор отцов» ӵектосэз федерал акци карыны кичӧлтонлы дурбасьтӥз.  Тегъёс: Ижкар ВормонНунал кырӟан Удмуртия Мерлык  